《依韵和王平甫见寄》
宋代·梅尧臣

尊王兴霸国，古莫重齐桓。
仲尼书大法，亦莫重更端。
文章革浮浇，近世无如韩。
健笔走霹雳，龙蛇奋潜蟠。
扬风何端倪，鼓荡巨浸澜。
明珠及百怪，容畜知旷宽。
其後渐衰微，余袭犹未弹。
我朝三四公，合力兴愤叹。
幸时构明堂，愿为栌与栾。
期琢宗庙器，愿备次玉玕。
谢公唱西都，予预欧尹观。
乃复元和盛，一变将为难。
行将三十载，衣被剧纤纨。
後生喜成功，往往舞朱干。
君家兄弟贤，挺拔尤坚宗。
譬彼登泰山，孰辨云径盘。
忽在高高巅，两腋犹插翰。
我久知子名，曾未接子驩。
前者和君诗，薄言惭儿肝。
淮南喜子来，袖刺字未漫。
明昌闻渡江，留书特相安。
今又获嘉辞，至味非咸酸。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。